
Ministru kabineta noteikumi Nr. 788
Rīgā 2024. gada 10. decembrī (prot. Nr. 52 18. §)
Grozījumi Ministru kabineta 2014. gada 23. decembra noteikumos Nr. 805 "Prognozējamas invaliditātes, invaliditātes un darbspēju zaudējuma noteikšanas un invaliditāti apliecinoša dokumenta izsniegšanas noteikumi"
Izdoti saskaņā ar Invaliditātes likuma 4. panta otro daļu, 5. panta otro un trešo daļu,
7. panta piekto daļu un 12. panta 6.1 daļu un
Valsts sociālo pabalstu likuma 7.1 panta pirmo daļu, 12. panta pirmo daļu un 12.1 panta 1.1 daļu
· 1. Izdarīt Ministru kabineta 2014. gada 23. decembra noteikumos Nr. 805 "Prognozējamas invaliditātes, invaliditātes un darbspēju zaudējuma noteikšanas un invaliditāti apliecinoša dokumenta izsniegšanas noteikumi" (Latvijas Vēstnesis, 2014, 257. nr.; 2017, 183. nr.; 2018, 96., 245. nr.; 2019, 58., 245. nr.; 2021, 73. nr.; 2022, 111. nr.; 2024, 138. nr.) šādus grozījumus:
· 1.1. svītrot 13. punktu;
· 1.2. izteikt 20.1.1. apakšpunktu šādā redakcijā:
· "20.1.1. uz vienu, diviem vai pieciem gadiem;";
· 1.3. izteikt 20.2.1. apakšpunktu šādā redakcijā:
· "20.2.1. uz vienu, diviem vai pieciem gadiem;";
· 1.4. izteikt 21.1. apakšpunktu šādā redakcijā:
· "21.1. atzinumu, nosakot tā termiņu uz tādu pašu periodu, kāds ir noteikts invaliditātei un darbspēju zaudējumam, vai uz vienu, diviem vai pieciem gadiem, bet ne ilgāk kā līdz noteiktās invaliditātes perioda beigām:
· 21.1.1. par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai personai no viena gada un sešu mēnešu vecuma atbilstoši šo noteikumu 9. pielikumā minētajiem kritērijiem;
· 21.1.2. par īpašas kopšanas nepieciešamību:
· 21.1.2.1. personai līdz 18 gadu vecumam – atbilstoši šo noteikumu 4. pielikuma II nodaļā minētajiem kritērijiem;
· 21.1.2.2. personai no 18 gadu vecuma – atbilstoši šo noteikumu 8. pielikumā minētajiem kritērijiem;
· 21.1.3. par normatīvajos aktos noteiktajiem atvieglojumiem naturalizācijas procedūras uzsākšanai Latvijas pilsonības iegūšanai;
· 21.1.4. par darbnespējas lapas pagarināšanu pārejošas darbnespējas periodā, kas turpinās ilgāk par 26 nedēļām, ja darbnespēja ir nepārtraukta, bet ne ilgāk par 52 nedēļām triju gadu periodā, ja darbnespēja atkārtojas ar pārtraukumiem;
· 21.1.5. par pavadoņa pakalpojuma nepieciešamību atbilstoši šo noteikumu 10. pielikumā minētajiem kritērijiem;".
· 2. Šo noteikumu 1.1. apakšpunkts stājas spēkā 2025. gada 1. janvārī.

